CELEX: 62014TN0438
Language: fi
Date: 2014-06-13 00:00:00
Title: Asia T-438/14: Kanne 13.6.2014 – Silec Cable ja General Cable v. komissio

25.8.2014   
            
            
               FI
            
            
               Euroopan unionin virallinen lehti
            
            
               C 282/44
            
         Kanne 13.6.2014 – Silec Cable ja General Cable v. komissio
   (Asia T-438/14)
   2014/C 282/58
   Oikeudenkäyntikieli: englanti
   
      Asianosaiset
   
   
      Kantajat: Silec Cable (Montereau Fault Yonne, Ranska) ja General Cable Corp. (Wilmington, Yhdysvallat) (edustaja: barrister I. Sinan)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan SEUT 101 artiklan ja ETA-sopimuksen 53 artiklan soveltamista koskevasta menettelystä (asia COMP/AT.39610 – Voimavirtakaapelit) 2.4.2014 annetun komission päätöksen C(2014) 2139 lopullinen 1 artiklan Silec Cablea ja General Cablea koskevilta osin
            
         
               —
            
            
               toissijaisesti muuttamaan päätöksen 2 artiklaa ja vähentämään Silec Cablelle ja General Cablelle määrätyn sakon määrää kanteessa esitettyjen argumenttien perusteella
            
         
               —
            
            
               velvoittamaan Euroopan komission korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että komissio on tehnyt oikeudellisen virheen eikä ole täyttänyt neuvoston asetuksen N:o 1/2003 2 artiklan mukaista todistustaakkaa.
            
         
               2)
            
            
               Toinen kanneperuste, joka perustuu siihen, että komissio on tehnyt oikeudellisen virheen ja loukannut todistustaakkaa koskevaa periaatetta ja syyttömyysolettamaa toteamalla, että Silec Cablella oli positiivinen velvollisuus tehdä julkisesti ero itsensä ja väitetyn kartellin välillä.
            
         
               3)
            
            
               Kolmas kanneperuste, joka perustuu siihen, että komissio on tehnyt ilmeisen arviointivirheen ja loukannut yhdenvertaisen kohtelun periaatetta katsoessaan, että Silec Cable osallistui väitettyyn kartelliin suoraan 30.11.2005 alkaen.
            
         
               4)
            
            
               Neljäs kanneperuste, joka perustuu siihen, että komissio on tehnyt ilmeisen arviointivirheen ja loukannut yhdenvertaisen kohtelun periaatetta kohtelemalla Silec Cablea eri tavalla ja epäjohdonmukaisesti verrattuna siihen, miten se on kohdellut päätöksen muita adressaatteja.
            
         
               5)
            
            
               Viides kanneperuste, joka perustuu siihen, että komissio on ainakin tehnyt ilmeisen arviointivirheen ja loukannut yhdenvertaisen kohtelun periaatetta ja suhteellisuusperiaatetta, koska se ei ole pitänyt Silec Cablea vähäpätöisenä toimijana.